રાજકોટ તાલુકાના ગુંદાળા ગામે રહેતા અને બેટી હિરાસર પાસે વીડમાં પંદરેક માલઢોર રાખી પશુપાલનનો વ્યવસાય કરતા રૂખડભાઈ જેશાભાઈ હાણરડા નામના 25 વર્ષીય ભરવાડ યુવાને કુવાડવા રોડ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે 11 તારીખે રાત્રે વાડામાં માલઢોર બાંધી સુઈ ગયો હતો સવારે ઉઠીને જોતા બે ભેંસ ગાયબ જણાતા રોડ ઉપર જઈને જોતા બામણબોર જવાના રસ્તા પાસે બંને ભેંસો મૃત હાલતમાં મળી આવી હતી જેથી નજીકમાં આવેલ ચામુંડા હોટલવાળા અજયભાઈને પૂછતાં સવારે સાડા ચારેક વાગ્યાના અરસામાં અમદાવાદ તરફથી આવી રાજકોટ તરફ જતી જી જે 38 ટી 7881 નંબરની ખાનગી બસના ચાલકે બંને ભેંસને ઠોકરે ચડાવી હતી અને અકસ્માત બાદ થોડીવાર બસ ઉભી રાખી બાદમાં બસ જતી કરી દીધી હતી તેવું જણાવતા આ નંબર આધારે 1 લાખની બે ભેંસોનું અકસ્માતમાં મોત નિપજાવી નાશી જવા અંગે ફરિયાદ નોંધાવતા એએસઆઇ આર કે ડાંગર સહિતના સ્ટાફે નંબર આધારે તપાસ હાથ ધરી છે.